Diari Oficial de la Generalitat Valenciana


Sumari del DOGV 4954, del 25-02-2005 (2005/1917)

ORDE de 10 de gener de 2005, de la Conselleria de Cultura, Educació i Esport, per la qual es convoca un concurs públic per a la concessió d'una beca d'investigació per a completar la catalogació dels fons del Museu de Belles Arts de València, una beca de col·laboració bibliogràfica per a participar en les labors d'organització i informatització de la seua biblioteca, i una beca de col·laboració en didàctica museística per a participar en les labors de preparació i execució de plans i activitats de didàctica del Museu.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4954

Data del DOGV
:   25-02-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/1917


Data del document
:   10-01-2005

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * geografia
    * assignació per estudis
    * ciències socials
    * ajuda pública
    * suport econòmic
    * història
    * professió de la informació

ORDE de 10 de gener de 2005, de la Conselleria de Cultura, Educació i Esport, per la qual es convoca un concurs públic per a la concessió d'una beca d'investigació per a completar la catalogació dels fons del Museu de Belles Arts de València, una beca de col·laboració bibliogràfica per a participar en les labors d'organització i informatització de la seua biblioteca, i una beca de col·laboració en didàctica museística per a participar en les labors de preparació i execució de plans i activitats de didàctica del Museu. [2005/X1917]
  
La Conselleria de Cultura, Educació i Esport pretén continuar desplegant les línies d'actuació encaminades al perfeccionament d'investigadors i estudiosos de fons museològics, i orientades al mateix temps a completar l'elaboració dels catàlegs científics del Museu de Belles Arts de València, així com l'ordenació i la informatització de la seua biblioteca, especialitzada en fons relatius a les belles arts, i a realitzar l'activitat de didàctica museística, dirigida a la millor comprensió de les activitats expositives per part de les diverses classes de públic.
  
Es tracta d'afavorir un mecanisme per a contribuir a la formació de personal científic de museus, i de seleccionar el personal tècnic més adequat per a dur a terme este treball. La labor de documentació dels fons artístics, bibliogràfics i documentals del Museu de Belles Arts de València, així com la d'elaboració i execució de plans i guies didàctiques adaptats als diversos nivells de formació dels visitants dels museus, requerixen uns coneixements tècnics especialitzats i, al mateix temps, la comprovació d'una experiència en treballs similars realitzats anteriorment.
  
Per tot això, d'acord amb el que disposa el Decret 108/1992, de 6 de juliol, del Govern Valencià, pel qual es regula la concessió de beques, i fent ús de les facultats que em conferix l'article 35 de la Llei 5/1983, de 30 de desembre, de Govern Valencià,
  
ORDENE
  
Primer
  
Es convoca un concurs públic per a la concessió d'una beca d'investigació per a completar la catalogació dels fons del Museu de Belles Arts de València, una beca de col·laboració bibliogràfica per a l'ordenació i la informatització de la seua biblioteca, i una beca de col·laboració en didàctica museística per a participar en les labors de preparació i execució de plans i activitats de didàctica del Museu, i s'aproven les bases per les quals es regix esta convocatòria, així com els models d'instància i de declaració responsable, inclosos com a annexos I, II, III, IV i V en la present orde.
  
Segon
  
L'import total de les beques és de 21.900 euros (vint-i-un mil nou-cents euros), pagadors a càrrec de la partida pressupostària 20.54.02.736.10.9, codi de línia T1849000, del pressupost de la Generalitat Valenciana per a l'exercici de l'any 2005.
  
DISPOSICIONS FINALS
  
Primera
  
Es delega en la secretària autonòmica de Cultura i Política Lingüística la facultat de resoldre la concessió de les beques, i se l'autoritza perquè dicte les resolucions oportunes per al desplegament i l'execució de la present orde.
  
Segona
  
Esta orde entrarà en vigor el mateix dia de la publicació en el Diari Oficial de la Generalitat Valenciana.
  
D'acord amb el que establixen els articles 107, 116 i 117 de la Llei de règim jurídic de les administracions públiques i del procediment administratiu comú, i els articles 10, 14 i 46 de la Llei reguladora de la jurisdicció contenciosa administrativa, contra el present acte, que posa fi a la via administrativa, es pot presentar potestativament recurs de reposició o directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'ha d'interposar davant l'òrgan que dicta el present acte en el termini d'un mes a comptar des de l'endemà de la publicació.
  
b) El recurs contenciós administratiu ha de plantejar-se davant el Tribunal Superior de Justícia de la Comunitat Valenciana en el termini de dos mesos comptats des de l'endemà de la publicació.
  
València, 10 de gener de 2005
  
El conseller de Cultura, Educació i Esport,
  
ALEJANDRO FONT DE MORA TURÓN
  
ANNEX I
  
Bases de la convocatòria del concurs per a la concessió d'una beca d'investigació per a completar la catalogació dels fons del Museu de Belles Arts de València, una beca de col·laboració bibliogràfica per a participar en les labors d'organització i informatització de la seua biblioteca, i una beca de col·laboració en didàctica museística per a participar en les labors de preparació i execució de plans i activitats de didàctica del Museu
  
Primera. Objecte
  
La beca d'investigació s'atorga per a completar la catalogació dels fons del Museu de Belles Arts de València; la de col·laboració bibliogràfica per a participar en l'ordenació i la informatització de la seua biblioteca, i la de col·laboració en didàctica museística per a participar en les labors de preparació i execució de plans i activitats de didàctica del Museu; tot això a fi de facilitar als professionals de la investigació, documentació, biblioteconomia i didàctica de l'art la possibilitat d'incrementar i perfeccionar el seus coneixements museològics i museogràfics amb la participació en les labors tècniques i científiques del Museu.
  
Cada persona interessada podrà presentar una sol·licitud de participació en el concurs públic i només podrà optar a una de les beques convocades.
  
Segona. Dotació econòmica
  
La dotació anual de cada beca és de 7.300 euros (de set mil tres-cents euros), que es pagaran en mensualitats prorratejades a partir de la concessió i fins al 31 de desembre de 2005, amb el lliurament previ del certificat d'aprofitament corresponent expedit pel director del Museu de Belles Arts de València.
  
Tercera. Requisits dels aspirants
  
Les beques objecte de la convocatòria s'adjudicaran per concurs entre els diversos aspirants que complisquen els requisits següents i els acrediten documentalment:
  
1) Tindre la nacionalitat espanyola i residència administrativa en qualsevol dels municipis de la Comunitat Valenciana.
  
2) Els qui opten per les beques d'investigació i de col·laboració en didàctica museística, hauran d'estar en possessió dels títols de llicenciat en Geografia i Història, especialitat d'Història de l'Art, llicenciat en Història de l'Art o llicenciat en Humanitats. En el cas que s'opte per la beca de col·laboració bibliogràfica, s'haurà d'estar en possessió del títol de llicenciat en Documentació o ser diplomat en Biblioteconomia i Documentació.
  
3) Els qui opten per la beca d'investigació, hauran d'acreditar haver fet anteriorment treballs de catalogació. Els qui opten per la beca de col·laboració bibliogràfica, hauran d'acreditar haver fet anteriorment treballs de biblioteconomia i documentació. Els qui opten per la beca de col·laboració en didàctica museística, hauran d'acreditar haver realitzat anteriorment activitats didàctiques o de guia.
  
4) En tot cas, els aspirants hauran d'acreditar experiència en la utilització de programes informàtics a nivell d'usuari.
  
Quarta. Sol·licituds
  
1. Les sol·licituds, que es formalitzaran segons el model d'instància dels annexos II, III i IV, hauran de presentar-se en el termini de quinze hàbils dies a partir de l'endemà de la publicació d'esta convocatòria en el Diari Oficial de la Generalitat Valenciana.
  
2. Les sol·licituds, dirigides a la Conselleria de Cultura, Educació i Esport, podran presentar-se en el Registre General de la Conselleria de Cultura, en les Direccions Territorials de Cultura, Educació i Esport de València, Castelló i Alacant, o per qualsevol dels mitjans establits en l'article 38.4 de la Llei 30/1992, de 26 de novembre, de règim jurídic de les administracions públiques i de procediment administratiu comú. Les sol·licituds hauran d'incloure els documents següents:
  
a) Instància ajustada al model dels annexos II, III o IV, segons s'opte per les beques d'investigació, de col·laboració bibliogràfica o de col·laboració didàctica, en què necessàriament hauran de figurar les dades següents: nom i cognoms, DNI, adreça completa, telèfon de contacte, referència de la convocatòria i beca a què s'opta.
  
b) Fotocòpia compulsada del DNI.
  
c) Fotocòpia compulsada del certificat d'empadronament.
  
d) Fotocòpia compulsada de la titulació acadèmica.
  
e) Fotocòpia compulsada del certificat de l'expedient acadèmic.
  
f) Currículum de la persona sol·licitant, en què hauran de figurar els treballs de catalogació, de biblioteconomia i documentació, d'activitats didàctiques o de guia fets amb anterioritat, així com tots els que haja realitzat prèviament i tinguen relació amb l'objectiu de les beques.
  
g) Acreditació documental dels coneixements, activitats, treballs i altres mèrits exigits com a requisits o declarats en el currículum.
  
h) Les publicacions indicades en el currículum s'acreditaran a través d'exemplars o fotocòpies.
  
i) Acreditació documental de treballs o ponències en congressos, simposis, jornades, seminaris etc., i de coneixements d'idiomes (francés i anglés) i d'informàtica (nivell d'usuari).
  
j) La persona sol·licitant haurà d'acreditar que es troba al corrent en el compliment de les obligacions tributàries estatals i/o autonòmiques i amb la Seguretat Social, d'acord amb el que disposa l'article 47.7 del Text Refós de la Llei d'hisenda pública de la Generalitat Valenciana, i haurà de presentar, d'acord amb l'Orde de 30 de maig de 1996 de la Conselleria d'Economia i Hisenda i els articles 13, 14 i 15 del Reial Decret 1.098/2001, de 12 d'octubre, pel qual s'aprova el reglament general de la Llei de contractes de les administracions públiques (BOE núm. 257, de 26.10.2002), els documents següents:
  
1) Respecte de les obligacions tributàries estatals i/o autonòmiques:
  
- Certificats vigents acreditatius d'esta circumstància, expedits per l'administració tributària corresponent, o declaració responsable d'estar-hi al corrent, segons el model de l'annex III d'esta orde.
  
- En el cas que la persona interessada no estiga ni haja estat obligada a presentar declaracions tributàries en el període dels dotze mesos anteriors, n'hi haurà prou amb la presentació d'una declaració responsable d'este fet, segons el model de l'annex III d'esta orde.
  
2) Respecte de les obligacions amb la Seguretat Social:
  
- Certificats vigents acreditatius d'esta circumstància, expedits per l'administració corresponent de la Seguretat Social.
  
- En el cas que la persona interessada no estiga ni haja estat obligada a presentar declaracions de la Seguretat Social en el període dels dotze mesos anteriors, n'hi haurà prou amb la presentació d'una declaració responsable d'este fet, segons el model de l'annex III d'esta orde.
  
3. Si la sol·licitud no conté totes les dades exigides o hi falta documentació acreditativa, es requerirà la persona interessada perquè en el termini de deu dies hàbils corregisca la falta o aporte els documents preceptius, amb la indicació que si no ho fa, es considerarà que ha desistit de la seua petició, després d'haver dictat la resolució corresponent, d'acord amb l'article 71 de la Llei 30/1992, de règim jurídic de les administracions públiques i de procediment administratiu comú, en la redacció donada per la Llei 4/1999.
  
Cinquena. Mèrits avaluables en el concurs
  
Els mèrits, que hauran de ser acreditats documentalment, seran avaluats per la Comissió Avaluadora d'acord amb el barem següent:
  
A. Beca d'investigació
  
1) Expedient acadèmic: fins a 4 punts.
  
2) Altres títols (grau de doctor, altres titulacions universitàries de l'àrea d'humanitats): fins a 1 punt.
  
3) Publicacions relacionades amb la Història de l'Art: fins a 2 punts.
  
4) Aportació de treballs o ponències a congressos, simposis, jornades, seminaris, etc.: fins a 1 punt.
  
5) Coneixements d'idiomes (francés i anglés): fins a 1 punt.
  
6) Coneixements d'informàtica complementaris: fins a 1 punt.
  
B. Beca de col·laboració bibliogràfica
  
1) Expedient acadèmic: fins a 4 punts.
  
2) Altres títols (grau de doctor, altres titulacions universitàries de l'àrea d'humanitats): fins a 1 punt.
  
3) Beques obtingudes per a la realització de treballs de biblioteconomia i documentació en museus: fins a 3 punts.
  
4) Experiència en la utilització de programes informàtics específics de caràcter documental: fins a 1 punt.
  
5) Coneixements d'idiomes (francés i anglés): fins a 1 punt.
  
C. Beca de col·laboració en didàctica
  
1. Expedient acadèmic: fins a 3 punts.
  
2. Altres títols (grau de doctor, altres titulacions universitàries de l'àrea d'humanitats, altres titulacions universitàries d'orientació docent): fins a 1 punt.
  
3. Publicacions relacionades amb la didàctica museística: fins a 1 punt.
  
4. Experiència docent en museus: fins a 3 punts.
  
5. Coneixements d'idiomes (francés i anglés): fins a 1 punt.
  
6. Coneixements d'informàtica complementaris: fins a 1 punt.
  
Sisena. Comissió Avaluadora
  
Per a la valoració dels mèrits de les persones sol·licitants es constituirà una Comissió Avaluadora integrada per:
  
- El cap de l'Àrea de Museus i Belles Arts, que en serà el president.
  
- El director del Museu de Belles Arts de València.
  
- La cap del Servici d'Investigació i Promoció.
  
- Un tècnic designat per la secretària autonòmica de Cultura i Política Lingüística, que actuarà com a secretari, amb veu i sense vot.
  
La Comissió Avaluadora podrà realitzar, a través dels seus membres o de l'assessorament d'altres tècnics, totes les comprovacions necessàries per a qualificar els mèrits adduïts. La Comissió podrà valer-se dels assessors tècnics que necessite.
  
La Comissió Avaluadora tindrà facultats per a resoldre tots els dubtes que apareguen en la interpretació de les bases.
  
Setena. Resolució
  
Finalitzada la valoració dels mèrits dels aspirants, la Comissió Avaluadora elevarà les actes del concurs amb la proposta d'adjudicació a la secretària autonòmica de Cultura i Política Lingüística, la qual resoldrà per delegació la convocatòria de les beques.
  
Si la resolució corresponent a esta convocatòria no es dicta ni es notifica en el termini de tres mesos comptats des de la data en què la sol·licitud tinga entrada en el registre de l'òrgan competent per a la tramitació, es considerarà que l'efecte del silenci administratiu es desestimatori de les sol·licituds presentades.
  
Huitena. Incompatibilitat de la beca
  
La beca serà incompatible amb la realització de treballs remunerats o amb l'accés simultani a altres beques o ajudes similars.
  
Novena. Obligacions de la persona becada
  
Tindrà la consideració de beneficiari de la beca la persona física destinatària dels fons públics que comporte l'atorgament, que haurà de realitzar l'activitat inherent a la concessió.
  
Són obligacions de la persona becada o beneficiària de la beca:
  
a) Ampliar i perfeccionar els seus coneixements en la matèria, col·laborant amb el personal tècnic del Museu de Belles Arts de València en els treballs específics que la direcció del centre li encomane; a l'efecte, haurà de romandre als locals del centre i complir l'horari que establisca la secretària autonòmica de Cultura i Política Lingüística.
  
b) Presentar una memòria final en què es descriguen els continguts de l'activitat desplegada, que serà enviada, una vegada supervisada per la direcció del Museu, a la Secretaria Autonòmica de Cultura i Política Lingüística.
  
c) Sotmetre's a les actuacions de control financer corresponents a la Intervenció General en relació amb la beca concedida.
  
d) Comunicar a l'entitat concedent la realització de treballs o estudis que dificulten el compliment de la finalitat proposada, i/o l'obtenció d'altres beques, subvencions o ajudes per a la mateixa finalitat, procedents de qualsevol administració o ens públic o privat.
  
Deu. Resultats científics
  
Els resultats científics derivats dels treballs que la persona becada realitze quedaran en propietat de la Conselleria de Cultura, Educació i Esport, i no podran ser utilitzats per la persona becada sense l'autorització prèvia corresponent.
  
Onze. Duració de les beques
  
La duració de les beques objecte d'esta convocatòria serà des del moment de la concessió fins al 31 de desembre de 2005.
  
Dotze. Naturalesa de les beques
  
Les beques són d'estudi i investigació i de col·laboració amb el personal del Museu que realitza les funcions corresponents a l'especialitat de la beca a què s'opta.
  
El fet d'haver accedit a una beca no establix cap tipus de relació laboral amb la Conselleria de Cultura, Educació i Esport ni amb el Museu de Belles Arts de València, on es durà a terme la beca, ni suposa cap compromís o dret preferent per a la incorporació posterior de la persona becada a la plantilla del centre.
  
Tretze. Contravencions i disposicions subsegüents
  
La Secretaria Autonòmica de Cultura i Política Lingüística podrà deixar sense efecte, a proposta de la Comissió Avaluadora, qualsevol de les beques concedides, després de l'audiència prèvia amb la persona interessada, quan s'incórrega en alguna de les causes següents:
  
a) No realitzar l'activitat que motivà la concessió.
  
b) Deixar de complir els requisits exigits.
  
c) Incomplir sense una causa que ho justifique les condiciones establides en la convocatòria.
  
Catorze. Modificació de la resolució de concessió
  
Qualsevol alteració de les condiciones tingudes en compte per a la concessió de les beques i, en tot cas, l'obtenció concurrent de beques, subvencions o ajudes atorgades per altres administracions o ens públics o privats, donaran lloc a la modificació de la resolució de concessió.
  
Quinze
  
Serà procedent el reintegrament de les quantitats percebudes i l'exigència de l'interés de demora des del moment del pagament de la beca en els casos següents:
  
a) Obtenció de la beca sense complir les condiciones requerides.
  
b) Incompliment de la finalitat per a la qual es concedix la beca.